Kina hevder Interpol-sjef mottok bestikkelser
Det kinesiske sikkerhetsdepartementet antyder også at politiske overtredelser er en årsak til at de har grepet inn mot Interpol -sjefen. – Meng er under etterforskning som følge av sin egen stahet og har satt seg selv i vansker, står det i en uttalelse mandag. Enhver annen person som har mottatt bestikkelser i saken, vil også bli etterforsket, står det videre. Bakgrunn: Interpol-presidenten var i Norge like før forsvinningen Meng var sist på jobb ved Interpols kontor i Lyon i Frankrike 29. september. Han dro derfra til hjemlandet Kina . Han ble meldt savnet av sin kone da hun ikke fikk kontakt med ham etter at han hadde ankommet hjemlandet, hvor han også viseminister for offentlig sikkerhet. Les også: Livstegn fra savnet Interpol-president Siden har det ikke vært noen livstegn fra ham selv, men kinesiske myndigheter sendte søndag kveld ut en kort uttalelse der det het at han etterforskes for uspesifiserte brudd på loven. Kort tid etter sendte Interpol ut en uttalelse om at 64-åringen går av fra sitt verv som president i den internasjonale politiorganisasjonen med umiddelbar virkning.
Interpol-president Meng Hongwei, som ble meldt savnet i forrige uke, etterforskes for å ha mottatt bestikkelser.